ddrg/super_eurlex huggingface dataset:
Oficiālais Vēstnesis L 100 , 11/04/2001 Lpp. 0013 - 0013



Komisijas Regula (EK) Nr. 719/2001 (2001. gada 10. aprīlis), ar ko groza Regulu (EK) Nr. 590/2001, ar kuru atkāpjas no Regulas (EK) Nr. 562/2000, ar ko paredz sīki izstrādātus noteikumus par to, kā piemērot Padomes Regulu (EK) Nr. 1254/1999 attiecībā uz liellopu gaļas iepirkšanu, un ar kuru to groza EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1254/1999 par liellopu gaļas tirgus kopīgo organizāciju [1], un jo īpaši tās 47. panta 8. punktu, tā kā: (1) Ar Komisijas Regulu (EK) Nr. 590/2001 [2] ievieš vairākas atkāpes no Regulas (EK) Nr. 562/2000 [3], lai atbilstīgi rīkotos tirgus ārkārtas situācijā, ko izraisījuši pēdējie notikumi, kuri saistīti ar govju sūkļveida encefalopātiju (BSE). (2) Ņemot vērā šo tirgus ārkārtas situāciju un lai palielinātu to intervences pasākumu efektivitāti, kas paredzēti Regulā (EK) Nr. 590/2001, jāpieļauj atkāpe no Regulas (EK) Nr. 562/2000 4. panta 2. punkta g) apakšpunkta, kas attiecas uz diviem konkursiem aprīlī, ļaujot iepirkt smagākus dzīvniekus un ierobežojot to iepirkuma cenu līdz cenai par maksimāli atļauto svaru. (3) Tādēļ jāgroza Regula (EK) Nr. 590/2001. (4) Ņemot vērā notikumu gaitu, šai regulai jāstājas spēkā tūlīt. (5) Šajā regulā paredzētie pasākumi ir saskaņā ar Liellopu gaļas pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 590/2001 1. panta 3. punktu aizstāj ar šādu: "3. Neatkarīgi no Regulas (EK) Nr. 562/2000 4. panta 2. punkta g) apakšpunkta, tajā minēto liemeņu maksimālais svars 2001. gada trešajā ceturksnī ir: - 430 kg pirmajos divos konkursos; tomēr liemeņus, kas sver vairāk nekā 430 kg, var iepirkt intervencē, bet tādā gadījumā samaksātā iepirkuma cena nepārsniedz cenu par liemeni ar maksimālo svaru, - 410 kg trešajā un ceturtajā konkursā, - 390 kg divos pēdējos konkursos." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 10. aprīlī Komisijas vārdā — Komisijas loceklis Franz Fischler [1] OV L 160, 26.6.1999., 21. lpp. [2] OV L 86, 27.3.2001., 30. lpp. [3] OV L 68, 16.3.2000., 22. lpp. --------------------------------------------------
Oficiālais Vēstnesis L 175 , 28/06/2001 Lpp. 0009 - 0010



Komisijas Regula (EK) Nr. 1271/2001 (2001. gada 27. jūnijs), ar kuru groza Regulu (EK) Nr. 1443/98, ar ko nosaka bilanci Kanāriju salu apgādei ar rīsu nozares produktiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 15. jūnija Regulu (EEK) Nr. 1601/92 par īpašiem pasākumiem Kanāriju salām attiecībā uz konkrētiem lauksaimniecības produktiem [1], kurā jaunākie grozījumi izdarīti ar Regulu (EK) Nr. 2826/2000 [2], un jo īpaši tās 3. panta 4. punktu, tā kā: (1) Kopīgi sīki izstrādāti noteikumi par to, kā īstenot īpašo režīmu Kanāriju salu apgādei ar konkrētiem lauksaimniecības produktiem, ir noteikti Komisijas Regulā (EK) Nr. 2790/94 [3], kurā jaunākie grozījumi izdarīti ar Regulu (EK) Nr. 1620/1999 [4]. (2) Piemērojot Regulas (EEK) Nr. 1601/92 2. pantu, jāizstrādā bilances prognoze Kanāriju salu apgādei ar rīsu nozares produktiem. Šī bilance jāizstrādā, pamatojoties uz reģiona prasībām. Pielikums Komisijas Regulai (EK)Nr. 1443/98 [5], kurā jaunākie grozījumi izdarīti ar Regulu (EK) Nr. 1359/2000 [6], attiecīgi jāaizstāj ar šīs regulas pielikumu. (3) Kamēr nav stājusies spēkā īpašā apgādes režīma reforma un lai nepārtrauktu pašreizējo īpašā apgādes režīma piemērošanu, jāizstrādā apgādes bilance laikposmam no 2001. gada 1. jūlija līdz 31. decembrim. (4) Šajā regulā paredzētie pasākumi ir saskaņā ar Labības pārvaldības komitejas atzinumu, IE PIEŅĒMUSI ŠO REGULU. 1. pants Regulas (EK) Nr. 1443/98 pielikumu aizstāj ar šīs Regulas pielikumu. 2. pants Šī regula stājas spēkā 2001. gada 1. jūlijā. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 27. jūnijā Komisijas vārdā — Komisijas loceklis Franz Fischler [1] OV L 173, 27.6.1992., 13. lpp. [2] OV L 328, 23.12.2000., 2. lpp. [3] OV L 296, 17.11.1994., 23. lpp. [4] OV L 192, 24.7.1999., 19. lpp. [5] OV L 191, 7.7.1998., 43. lpp. [6] OV L 155, 28.6.2000., 41. lpp. -------------------------------------------------- PIELIKUMS BILANCE KANĀRIJU SALU APGĀDEI AR RĪSIEM TIRDZNIECĪBAS PERIODAM NO 2001. GADA 1. JŪLIJA LĪDZ 2001. GADA 31. DECEMBRIM Produkts (KN kods) | Kanāriju salas | | | Slīpēti rīsi | 100630 | 6500 | Šķeltie rīsi | 100640 | 1300 | --------------------------------------------------
Oficiālais Vēstnesis L 337 , 20/12/2001 Lpp. 0018 - 0019



Komisijas Regula (EK) Nr. 2492/2001 (2001. gada 19. decembris), ar ko groza Regulu (EK) Nr. 1445/95 par pieteikšanās noteikumiem importa un eksporta licenču saņemšanai liellopu gaļas nozarē EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1254/1999 par liellopu gaļas tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 2345/2001 [2], un jo īpaši tās 29. panta 2. punktu, tā kā: (1) Komisijas Regula (EK) Nr. 2789/98 [3], kurā jaunākie grozījumi izdarīti ar Regulu (EK) Nr. 1204/2001 [4], līdz 2001. gada 31. decembrim piešķir pagaidu izņēmumu no Komisijas Regulas (EK) Nr. 1445/95 [5], kurā jaunākie grozījumi izdarīti ar Regulu (EK) Nr. 24/2001 [6]. (2) Ievērojot sarežģītos ekonomiskos nosacījumus, ko piemēro liellopu gaļas eksportam, un pieredzi, kas iegūta piešķirto izņēmumu rezultātā, būtu jānosaka kā pastāvīgi daži īslaicīgi atviegloti nosacījumi attiecībā uz eksporta licenču ar iepriekš noteiktu kompensāciju derīguma termiņu un attiecībā uz Regulas (EK) Nr. 1445/95 10. panta 5. punkta piemērošanu produktiem, kas atbilst KN kodam 0202. Tādēļ šie nosacījumi jāietver Regulā (EK) Nr. 1445/95. (3) Šajā regulā paredzētie pasākumi saskan ar Liellopu gaļas pārvaldības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 1445/95 groza šādi. 1. Regulas 8. panta 1. punkta pirmo daļu aizstāj ar šādu: "Licenču derīguma termiņš tādu produktu eksportam, par kuriem ir pieprasīta kompensācija un uz kuriem attiecas eksporta licences ar iepriekš noteiktu kompensāciju izsniegšana, ir šāds: - produktiem, kas atbilst KN kodam 010210, pieci mēneši, kam pieskaitīts kārtējais mēnesis, bet produktiem, kas atbilst KN kodiem 010290 un 1602, 75 dienas, - citiem produktiem - 60 dienas no izsniegšanas dienas Komisijas Regulas (EK) Nr. 1291/2000 [7] 23. panta 2. punkta nozīmē." 2. Regulas 10. panta 5. punkta pirmo teikumu un otrā teikuma pirmo daļu aizstāj ar šādu: "Atkāpjoties no 1. punkta, uz licenču pieteikumiem par daudzumiem, kas nepārsniedz 22 tonnas produktu, uz kuriem attiecas KN kodi 0201 un 0202, piecu dienu laika posmu neattiecina. Šādā gadījumā izsniegto licenču derīgumu, neņemot vērā 8. pantu, ierobežo līdz piecām darba dienām kopš izsniegšanas dienas Regulas (EK) Nr. 1291/2000 23. panta 2. punkta nozīmē, un licenču pieteikumu un licenču 20. ailē ir šāds ieraksts:". 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. To piemēro eksporta licenču ar iepriekš noteiktu kompensāciju pieteikumiem no 2002. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 19. decembrī Komisijas vārdā — Komisijas loceklis Franz Fischler [1] OV L 160, 26.6.1999., 21. lpp. [2] OV L 315, 1.12.2001., 29. lpp. [3] OV L 347, 23.12.1998., 33. lpp. [4] OV L 163, 20.6.2001., 13. lpp. [5] OV L 143, 27.6.1995., 35. lpp. [6] OV L 3, 6.1.2001., 9. lpp. [7] OV L 152, 24.6.2000., 1. lpp. --------------------------------------------------
Oficiālais Vēstnesis L 308 , 27/11/2001 Lpp. 0001 - 0002



Padomes Regula (EK) Nr. 2292/2001 (2001. gada 20. novembris), ar kuru groza Regulu (EEK) Nr. 2262/84, ar ko nosaka īpašus pasākumus attiecībā uz olīveļļu EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 37. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā: (1) Saskaņā ar Padomes Regulas (EEK) Nr. 2262/84 [3] 1. panta 5. punkta pēdējo daļu Padomei pēc Komisijas priekšlikuma līdz 2001. gada 1. janvārim jāpieņem lēmums par aģentūru izdevumu finansēšanu pēc 2001./2002. tirdzniecības gada. (2) Ar Padomes 2001. gada 23. jūlija Regulu (EK) Nr. 1513/2001, ar ko groza Regulu Nr. 136/66/EEK un Regulu (EK) Nr. 1638/98 attiecībā uz tās atbalsta programmas un kvalitātes stratēģijas darbības laika pagarināšanu attiecībā uz olīveļļu [4], Padome ir nolēmusi no 2004. gada 1. novembra ieviest jaunu atbalsta programmu. Pašreizējā atbalsta programma paliek spēkā līdz 2003./2004. tirdzniecības gadam (ieskaitot). Šādos apstākļos jāparedz, ka Kopiena līdz 2003./2004. tirdzniecības gadam (ieskaitot) turpina palīdzēt segt tām aģentūrām radušās izmaksas, kuras veic noteiktas pārbaudes saistībā ar olīveļļas ražošanas atbalsta programmu. Jāparedz arī, ka 2004./2005. tirdzniecības gadā aģentūrām radušās izmaksas turpina segt, lai aģentūras varētu veikt vajadzīgās papildu pārbaudes, kas attiecas uz iepriekšējo tirdzniecības gadu, kā arī lai garantētu Regulas (EEK) Nr. 2262/84 1. panta 2. punktā paredzētās kontroles sistēmas nepārtrauktību. Komisijai 2003. gadā jāapsver vajadzība turpināt Kopienas iemaksu veikšanu saistībā ar aģentūru izdevumiem pēc 2004./2005. tirdzniecības gada, ņemot vērā pasākumus, kas plānoti, lai reformētu tirgus kopīgo organizāciju attiecīgajā nozarē. (3) Ņemot vērā grozījumus Eiropas Kopienas dibināšanas līguma tekstā, ir jāaizstāj atsauce uz Līguma 43. panta 2. punktu, IR PIEŅĒMUSI ŠO REGULU. 1. pants Regulu (EEK) Nr. 2262/84 groza šādi: 1. Regulas 1. panta 5. punkta priekšpēdējā daļā vārdus "trīs gadi" aizstāj ar vārdiem "seši gadi". 2. Regulas 1. panta 5. punkta pēdējo daļu aizstāj ar šādu tekstu: "Komisija 2003. gadā izskata vajadzību turpināt aģentūru izdevumu finansēšanu no Kopienas līdzekļiem un attiecīgā gadījumā iesniedz Padomei priekšlikumu, ņemot vērā Regulas (EK) Nr. 1638/98 3. panta 2. punktā paredzēto lēmumu par tirgus kopīgo organizāciju. Saskaņā ar Līguma 37. panta 2. punktā paredzēto procedūru Padome pieņem lēmumu par attiecīgo izdevumu finansēšanu, ievērojot minēto lēmumu." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 20. novembrī Padomes vārdā — priekšsēdētāja A. Neyts-Uyttebroeck [1] OV C 213 E, 31.7.2001., 1. lpp. [2] Atzinums sniegts 2001. gada 23. oktobrī (Oficiālajā Vēstnesī vēl nav publicēts). [3] OV L 208, 3.8.1984., 11. lpp.. Regulā jaunākie grozījumi izdarīti ar Regulu (EK) Nr. 150/1999 (OV L 18, 23.1.1999., 7. lpp.). [4] OV L 201, 26.7.2001., 4. lpp. --------------------------------------------------
Oficiālais Vēstnesis L 194 , 18/07/2001 Lpp. 0001 - 0001



Padomes Regula (EK) nr. 1456/2001 (2001. gada 16. jūlijs), ar kuru groza Regulu (EK) Nr. 2549/2000, ar ko nosaka papildu tehniskos pasākumus mencu krājumu atjaunošanai Īrijas jūrā (ICES VIIa rajons) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 37. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā: (1) Regulā (EK) Nr. 2549/2000 [4] nosacījumi ir paredzēti, lai nodrošinātu, ka Īrijas jūrā izvietoto zvejas rīku atlase ir tāda, lai noķertu maz mencu mazuļu. (2) 2. panta 1. un 2. punktā noteikts, ka aizliegts izmantot jebkādus grunts velkamos vadus, kas nav baļķa traļi ar āmi un/vai pagarinājumu, kas pilnībā vai daļēji izgatavots no daudzkārtīgiem auklu linumiem, un jebkādus grunts velkamos vadus, kas nav baļķa traļi ar āmi un/vai pagarinājumu, kura auklas resnums pārsniedz 6 mm. (3) Tomēr jaunākie zinātnieku ieteikumi sakrīt ar zvejnieku viedokli, ka āmis un/vai pagarinājums, kas izgatavots no divām auklām, kuru resnums nepārsniedz 4 mm, ir tehniski līdzvērtīgs pašlaik noteiktajam āmim un/vai pagarinājumam. (4) Dažiem zvejniekiem ir prasība izvietot divu auklu āmjus. (5) Šīs regulas 3. pants attiecas uz nosacījumiem, kas bija jāņem vērā tikai 2000. gadā, tādēļ tas būtu jāaizstāj ar noteikumiem, kuros ir izklāstīts vajadzīgais grozījums. (6) Attiecīgi būtu jāgroza Regula (EK) Nr. 2549/2000, IR PIEŅĒMUSI ŠO REGULU. 1. pants Regulas (EK) Nr. 2549/2000 3. pantu aizstāj ar šādu: "3. pants Neatkarīgi no 2. panta 1. un 2. punktā noteiktajiem nosacījumiem, zvejojot ar velkamajiem zvejas rīkiem Īrijas jūrā, atļauts izmantot āmi un/vai pagarinājumu, kas izgatavots no divu auklu linuma, kur katra atsevišķa auklas resnums nepārsniedz 4 mm." 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 16. jūlijā Padomes vārdā — priekšsēdētājs L. Michel [1] OV C 180 E, 26.6.2001., 311. lpp. [2] Atzinums sniegts 2001. gada 5. jūlijā (vēl nav publicēts Oficiālajā Vēstnesī). [3] Atzinums sniegts 2001. gada 30. maijā (vēl nav publicēts Oficiālajā Vēstnesī). [4] OV L 292, 21.11.2000., 5. lpp. --------------------------------------------------
Oficiālais Vēstnesis L 327 , 21/12/1999 Lpp. 0012 - 0012



Padomes Regula (EK) Nr. 2704/1999 (1999. gada 14. decembris), ar kuru groza Regulu (EK) Nr.1251/1999, ar ko izveido atbalsta sistēmu dažu laukaugu audzētājiem EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 37. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā: (1) Padomes Regulas (EK) Nr.1251/1999 [4] 6. panta 3. punkts nosaka, ka atmatā atstātu zemi var izmantot, lai nodrošinātu izejvielas to produktu ražošanai Kopienā, kas galvenokārt nav paredzēti lietošanai cilvēku uzturā vai dzīvnieku barībai, ar noteikumu, ka piemēro efektīvas kontroles sistēmas. (2) Lai ievērotu GATT ietvaros noslēgtā Eiropas Ekonomikas kopienas un Amerikas Savienoto Valstu Saprašanās memoranda par dažiem eļļas sēklu augiem 7. punktu, jānodrošina iespēja samazināt barībā vai pārtikā izmantojamo blakusproduktu apjomu, ja kopējais šādu blakusproduktu apjoms var pārsniegt 1 miljonu metrisko tonnu, kas ir izteiktas kā sojas miltu ekvivalenti, gadā. (3) Tā kā tāpēc jāgroza Regula (EK) Nr. 1251/1999, IR PIEŅĒMUSI ŠO REGULU. 1. pants Regulas (EK) Nr. 1251/1999 6. panta 3. punktam pievieno šādu apakšpunktu: "Ja barībā vai pārtikā izmantojamo blakusproduktu apjoms, kas varētu rasties, audzējot eļļas sēklu augus uz tās zemes, kas atstāta atmatā saskaņā ar 1. apakšpunktu, pamatojoties uz paredzamajiem apjomiem, par kuriem ir noslēgti līgumi ar ražotājiem, pārsniegs 1 miljonu metrisko tonnu, kas izteiktas kā sojas miltu ekvivalents, gadā, tad, lai ierobežotu šo daudzumu līdz 1 miljonam metrisko tonnu, jāsamazina saskaņā ar katru līgumu paredzamais apjoms, ko var izmantot barībā vai pārtikā." 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 14. decembrī Padomes vārdā — priekšsēdētājs K. Hemilä [1] OV C 12, 17.1.1996., 11. lpp. [2] OV C 141, 13.5.1996., 227. lpp. [3] OV C 97, 1.4.1996., 30. lpp. [4] OV L 160, 26.6.1999., 1. lpp. --------------------------------------------------
Oficiālais Vēstnesis L 098 , 13/04/1999 Lpp. 0007 - 0007



Komisijas Regula (EK) Nr. 754/1999 (1999. gada 12. aprīlis), ar kuru groza Regulu (EK) Nr. 293/1999, ar ko nosaka īpašus pasākumus mājputnu gaļas nozarē, atkāpjoties no Regulas (EEK) Nr. 3665/87, Regulas (EEK) Nr. 3719/88 un Regulas (EK) Nr. 1372/95 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1975. gada 29. oktobra Regulu (EEK) Nr. 2777/75 par mājputnu gaļas tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 2916/95 [2], un jo īpaši tās 3. panta 2. punktu, 8. panta 12. punktu un 15. pantu, tā kā ar Komisijas Regulu (EK) Nr. 293/1999 [3] ievieš īpašus pasākumus, lai, ievērojot kopš 1998. gada augusta otrās puses Krievijas tirgū esošās grūtības, noformētu konkrētas eksporta darbības; tā kā grūtības Krievijas tirgū joprojām pastāv un tā kā tādējādi izveidojusies situācija ir nopietni ietekmējusi operatoru iespējas eksportēt uz šo galamērķi; tā kā šīs postošās sekas ir attiecīgi jāierobežo, pieņemot īpašus pasākumus, lai atļautu vienlaicīgi izmantot eksporta licences, kuras piešķirtas par jebkuru no divām kategorijām; tā kā, ņemot vērā notikumu attīstību, šai regulai būtu jāstājas spēkā uzreiz un tā būtu jāpiemēro no 1998. gada 18. novembra; tā kā šajā regulā paredzētie pasākumi ir saskaņā ar Mājputnu gaļas un olu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 293/1999 2. pantu papildina ar šādu daļu: "Iepriekš minētās eksporta licences drīkst izmantot, nešķirojot 3. un/vai 4. kategorijas produktu eksportu." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 1998. gada 18. novembra. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 12. aprīlī Komisijas vārdā — Komisijas loceklis Franz Fischler [1] OV L 282, 1.11.1975., 77. lpp. [2] OV L 305, 19.12.1995., 49. lpp. [3] OV L 36, 10.2.1999., 12. lpp. --------------------------------------------------
Oficiālais Vēstnesis L 052 , 22/02/1997 Lpp. 0008 - 0009



Komisijas Regula (EK) Nr. 323/97 (1997. gada 21. februāris), ar kuru groza Padomes Regulu (EK) Nr. 2406/96, ar ko nosaka kopīgus tirdzniecības standartus dažiem zivsaimniecības produktiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 17. decembra Regulu (EEK) 3759/92 par zivsaimniecības un akvakultūras produktu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 3318/94 [2], un jo īpaši tās 2. panta 4. punktu, tā kā ar Padomes Regulu (EK) Nr. 2406/06 [3] tiek konkrēti ieviesta jauna lieluma kategoriju skala attiecībā uz Clupea harengus sugu siļķēm; tā kā attiecībā uz reņģēm šī jaunā skala nosaka īpašu lielumu tādiem produktiem, kas ir nozvejoti un izkrauti uz ziemeļiem no 59° 30', bet tajā nav iekļauts lielums, kas iepriekš bija spēkā visā Baltijas jūrā; tā kā ar šādu izlaidumu netiek ņemti vērā tādu siļķu ražošanas un realizācijas nosacījumi, kuras ir nozvejotas Baltijas jūrā uz dienvidiem no 59° 30'; tā kā tādēļ būtu jāveic pasākumi, lai noteiktu šā produkta pareizo lieluma kategoriju, vēlreiz attiecīgi grozot Regulu (EK) Nr. 2406/96; tā kā šāds grozījums nozīmē tehnisku pielāgojumu kopīgajiem tirdzniecības standartiem, kā paredzēts Regulas (EEK) Nr. 3759/92 2. panta 4. punktā; tā kā šajā regulā paredzētie pasākumi saskan ar Zivsaimniecības produktu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 2406/96 II pielikumā sniegto lieluma kategoriju skalu, ko piemēro reņģēm (Clupea harengus), groza saskaņā ar šīs regulas pielikumu. 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. To piemēro no 1997. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1997. gada 21. februārī Komisijas vārdā — Komisijas locekle Emma Bonino [1] OV L 388, 31.12.1992., 1. lpp. [2] OV L 350, 31.12.1994., 15. lpp. [3] OV L 334, 23.12.1996., 1. lpp. -------------------------------------------------- PIELIKUMS Grozījumi reņģu lieluma kategoriju skalā Suga | Lielums | kg/zivs | Zivju skaits/kg | Siļķes (Clupea harengus) | 1 | 0,25 un vairāk | 4 vai mazāk | 2 | no 0,125 līdz 0,25 | no 5 līdz 8 | 3 | no 0,085 līdz 0,125 | no 9 līdz 11 | 4 a) | no 0,05 līdz 0,085 | no 12 līdz 20 | Reņģes, nozvejotas un izkrautas uz dienvidiem no 59o 30′ | b) | no 0,036 līdz 0,085 | no 12 līdz 27 | Reņģes, nozvejotas un izkrautas uz ziemeļiem no 59o 30′ | 5 | no 0,031 līdz 0,085 | no 12 līdz 32 | --------------------------------------------------
Oficiālais Vēstnesis L 335 , 24/12/1996 Lpp. 0009 - 0009



Padomes Regula (EK) Nr. 2469/96 (1996. gada 16. decembris), ar kuru groza pielikumu Regulai (EEK) Nr. 3911/92 par kultūras preču eksportu EIROPAS KOPIENU PADOME, ņemot vērā Eiropas Kopienas dibināšanas līgumu, un jo īpaši tā 113. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā saskaņā ar atšķirīgām mākslinieciskajām tradīcijām Kopienā attēli akvareļa, guašas un pasteļu tehnikā tiek dažādi traktēti kā gleznas vai zīmējumi; tā kā Regulas Nr. 3911/92 [4] 4. kategorijā iekļauti zīmējumi, kas ir pilnībā izpildīti ar roku jebkurā tehnikā un ar jebkuru materiālu, un 3. kategorijā iekļautas guašas, akvareļi un gleznas, kas ir pilnībā izpildīti ar roku jebkurā tehnikā un ar jebkuru materiālu; tā kā minimālās vērtības, kas attiecas uz šīm divām kategorijām, ir atšķirīgas; tā kā iekšējā tirgū tas varētu novest pie nopietnām atšķirībām attieksmē pret attēliem akvareļa, guaša un pasteļa krāsu tehnikā atkarībā no tās dalībvalsts, kurā tie atrodas; tā kā šīs regulas piemērošanas nolūkā jānosaka, uz kuru kategoriju tie ir attiecināmi, lai nodrošinātu, ka visā Kopienā piemēro vienādas minimālās vērtības; tā kā pieredze rāda, ka attēliem akvareļa, guaša un pasteļa krāsu tehnikā realizācijas cenas ir augstākas nekā zīmējumiem un daudz zemākas nekā eļļas vai temperas gleznām; tā kā tādējādi būtu lietderīgi iekļaut attēlus akvareļa, guaša un pasteļa tehnikā atsevišķā kategorijā ar minimālo vērtību ECU 30000, kas nodrošinātu, ka par īpašas nozīmes darbiem tiek prasīta eksporta licence, tajā pat laikā neradot nevajadzīgu administratīvo slogu licenču izdevējiestādēm, IR PIEŅĒMUSI ŠO REGULU. 1. pants Regulas (EEK) Nr. 3911/92 pielikumu groza sekojoši: 1. A grupā: a) 3. punktu aizstāj ar šādu punktu: "3. Guašas, akvareļi un gleznas, izņemot 3. A vai 4. kategorijā iekļautos, kas ir pilnībā izpildītas ar roku jebkurā tehnikā un ar jebkuru materiālu (1)"; b) iekļauj šādu punktu: "3.A. Darbi akvareļa, guaša un pasteļa tehnikā, kas ir pilnībā izpildīti ar roku uz jebkura materiāla (1)"; c) 4. punktu aizstāj ar šo: "4. Mozaīkas no jebkura materiāla, kas ir pilnībā izpildītas ar roku un nepieder pie 1. vai 2. kategorijas, un zīmējumi jebkurā tehnikā, kas ir pilnībā izpildīti ar roku uz jebkura materiāla (1)." 2. B grupā iekļauj šādu kategoriju: "30000 - 3.A. (Darbi akvareļa, guaša un pasteļa tehnikā)". 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To sāk piemērot sešus mēnešus pēc publicēšanas dienas. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 16. decembrī Padomes vārdā — priekšsēdētājs D. Higgins [1] OV C 6, 11.1.1996., 14. lpp. [2] OV C 166, 10.6.1996., 39. lpp. [3] OV C 97, 1.4.1996., 28. lpp. [4] OV L 395, 31.12.1992., 1. lpp. --------------------------------------------------